Bilag til ansøgning om § 16a miljøgodkendelse udarbejdet af:

**Carsten Aarup**

Miljørådgiver / strategisk rådgiver │ Cand.agro.

Tlf. 9635 1192

caa@agillix.dk

For: Lyngbyvej 2, 9520 Skørping

Projektbeskrivelse og Miljøkonsekvensrapport

**Tina Madsen**

Fagligleder Miljø – mink og svin

Tlf. 9635 1194

[tim@agrinord.dk](mailto:tim@agrinord.dk)

# **Datablad**

|  |  |  |
| --- | --- | --- |
|  | | |
| Kommune |  |  |
| Andre husdyrbrug drevet af ansøger |  |  |
| Ansøgningsskema i husdyrgodkendelse.dk |  | Skema nr. 248.232 |
| Miljøkonsekvensrapport version |  | 1 |
| Ansøgning indsendt |  | 9/3 2025 |

# Forord

På husdyrbruget ønskes der miljøgodkendelse til det eksisterende anlæg efter stipladsmodellen. Husdyrbruget er ikke et IE-brug, men ammoniakemissionen overstiger 3.500 kg NH3-N. Miljøgodkendelse til husdyrbruget skal derfor søges og meddeles efter lovens § 16a stk. 1.

Det er første gang der søges om godkendelse efter ny stipladsmodel, og derfor skal eksisterende forhold og evt. ændringer eller udvidelser på husdyrbruget vurderes samlet.

Dyreholdet udvides ikke, men som følge af lov om mindstekrav til hold af kvæg, så er der brug for mere plads til besætningen. Derudover søges der om at flytte en del af småkalvene ud af småkalvestalden så de får mere luft og dermed en bedre velfærd.

Oplysningerne i denne miljøkonsekvensrapport supplerer oplysningerne i det digitale ansøgningssystem husdyrgodkendelse.dk i henhold til oplysningskravet beskrevet i husdyrgodkendelsesbekendtgørelsens bilag 1.

Miljøkonsekvensrapporten påviser, beskriver og vurderer det ansøgte projekts forventede væsentlige og eventuelle kumulative indvirkninger på miljøet. Rapporten beskriver desuden de foranstaltninger som ansøger har truffet for at undgå, forebygge eller begrænse og om muligt neutralisere forventede væsentlige skadelige indvirkninger på miljøet. Beskrivelsen indeholder følgende emner jf. husdyrgodkendelsesbekendtgørelsens §4 stk. 8.

*§ 4, Stk. 8. Miljøkonsekvensrapporten, herunder de oplysninger, som ansøger skal give efter bilag 1, pkt. E og F, skal på en passende måde påvise, beskrive og vurdere det ansøgtes væsentlige direkte og indirekte virkninger i forhold til*

*1) befolkningen og menneskers sundhed,*

*2) biologisk mangfoldighed med særlig vægt på kategori 1- og 2-natur samt bilag IV-arter,*

*3) jordarealer, jordbund, vand, luft og klima,*

*4) materielle goder, kulturarv og landskabet,*

*5) samspillet mellem to, flere eller alle faktorer efter nr. 1-4 og*

*6) sårbarhed i forhold til risici for større ulykker eller katastrofer som følge af faktorerne efter nr. 1-5.*

Miljøkonsekvensrapporten beskriver og vurderer det ansøgtes forventede væsentlige indvirkninger på miljøet. Der er beskrevet de emner, som er fundet relevante for påvirkningerne fra dette husdyrbrug. Rapporten beskriver også de virkemidler og driftsmæssige forhold, som ansøger har truffet for at undgå eller begrænse eventuelle virkninger. Miljøkonsekvensrapporten og ansøgningen indeholder de oplysninger, som ansøger skal give efter godkendelsesbekendtgørelsens bilag 1, pkt. A, B, E og F.

Miljøkonsekvensrapporten og beregninger udført i det digitale ansøgningssystem Husdyrgodkendelse.dk, danner grundlag for kommunens afgørelse om miljøgodkendelse til husdyrproduktionen på ejendommen.

Indholdsfortegnelse

[Datablad 2](#_Toc192441222)

[Forord 3](#_Toc192441223)

[1. Ikke teknisk resumé 6](#_Toc192441224)

[1.1. Biaktiviteter 7](#_Toc192441225)

[1.2. IE-brug 7](#_Toc192441226)

[2. Oplysninger om husdyrbruget og det ansøgte 8](#_Toc192441227)

[2.1. Indretning og drift af anlæg 8](#_Toc192441228)

[2.1.1. Ansøgt drift i forhold til tidligere godkendelser 9](#_Toc192441229)

[2.1.2. Produktionsareal, staldsystem og dyretype 9](#_Toc192441230)

[2.1.3. Miljøteknologi 11](#_Toc192441231)

[2.1.4. Ventilation 12](#_Toc192441232)

[2.1.5. Håndtering og opbevaring af husdyrgødning 12](#_Toc192441233)

[2.2. Bygningsmæssige ændringer og anlægsarbejde 13](#_Toc192441234)

[2.2.1. Erhvervsmæssig nødvendighed 14](#_Toc192441235)

[2.3. Produktionsmæssig sammenhæng med andre husdyrbrug 14](#_Toc192441236)

[2.4. Husdyrbruget og det ansøgtes beliggenhed 14](#_Toc192441237)

[2.4.1. Landskabs- og planmæssige forhold 14](#_Toc192441238)

[2.4.2. Generelle afstandskrav (§§ 6, 7 og 8) 15](#_Toc192441239)

[2.5. Husdyrbrugets ammoniakemission 19](#_Toc192441240)

[2.5.1. Ammoniakdeposition til naturområder 19](#_Toc192441241)

[2.5.2. Bilag IV-arter 23](#_Toc192441242)

[2.6. Husdyrbrugets lugtemission 23](#_Toc192441243)

[2.7. Øvrige emissioner og potentielle genepåvirkninger 26](#_Toc192441244)

[2.7.1. Støj 27](#_Toc192441245)

[2.7.2. Støv 28](#_Toc192441246)

[2.7.3. Rystelser 28](#_Toc192441247)

[2.7.4. Lys 29](#_Toc192441248)

[2.7.5. Skadedyr 29](#_Toc192441249)

[2.7.6. Transporter 30](#_Toc192441250)

[2.7.7. Egenkontrol for øvrige emissioner og genepåvirkninger 30](#_Toc192441251)

[2.8. Reststoffer, affald og naturressourcer 31](#_Toc192441252)

[2.8.1. Døde dyr 31](#_Toc192441253)

[2.8.2. Affald 31](#_Toc192441254)

[2.8.3. Olie- og kemikalieforbrug 31](#_Toc192441255)

[2.8.4. Energiforbrug 32](#_Toc192441256)

[2.8.5. Vandforbrug og påvirkning af vandressourcen 32](#_Toc192441257)

[2.9. BAT – ammoniak 33](#_Toc192441258)

[2.10. Grænseoverskridende virkninger 34](#_Toc192441259)

[3. Supplerende miljøkonsekvensvurderinger 35](#_Toc192441260)

[3.1. Andet om befolkningen og menneskers sundhed 35](#_Toc192441261)

[3.2. Påvirkning af jordarealer, jordbund og vand, luft og klima 35](#_Toc192441262)

[3.3. Risici for større ulykker eller katastrofer 36](#_Toc192441263)

[3.4. Alternative løsninger som ansøger har undersøgt 36](#_Toc192441264)

[Bilag 1. – Anlægstegning 37](#_Toc192441265)

[Bilag 2. – Oversigt over produktionsarealer 38](#_Toc192441266)

[Bilag 3. – Beregning af produktionsareal 40](#_Toc192441267)

[Bilag 4. – Transportveje og potentielle genekilder 41](#_Toc192441268)

# Ikke teknisk resumé

Anderstrup Holstein A/S søger hermed Rebild kommune om miljøgodkendelse på Lyngbyvej 2, 9520 Skørping. Produktionstilladelsen ønskes at overgå til kvadratmetermodellen, samt der ønskes opført en tilbygning til goldkostalden for at øge kvadratmeterne til goldkøerne og dermed leve op til velfærdskravene. For at skabe plads til den, så skal bufferstalden rives ned. Den etablerede ensilageplads søges lovliggjort og der søges også om tilladelse til at flytte en del af småkalvene fra småkalvestalden til udvendige kalvehytter.

***Nuværende drift og det ansøgte projekt***

Husdyrbrugets gældende tilladelse til dyrehold er en § 12 miljøgodkendelsen fra 21/9 2010. Der er efterfølgende lavet tillæg d. 27/12 2011 og d. 14/7 2017. Den tilladte produktion har herefter været 635 køer med opdræt, samt få tyrekalve til opfedning.

Produktionsarealet søges ændret, så det der udgår fra bufferstalden og småkalvestalden i stedet flyttes til en forlængelse af goldkostalden og til kalvehytter. Det samlede produktionsareal fastholdes 7.102 m2.

For at kunne ændre dyreholdets sammensætning uden fornyet godkendelse, er ansøgningen fleksibelt udformet (flexgrupper). Beregningerne er lavet, så der tages højde for de værst tænkelige emissioner af ammoniak og lugt ved evt. ændringer af stalden.

***Konsekvenser for omboende, natur og miljø***

Da antallet af køer, kvier og småkalve ikke ændres som følge af ændringerne, så forventes der ingen væsentlige ændringer i forhold til den nuværende produktion og drift og dermed sker der heller ingen væsentlige ændringer for naboer omkring husdyrbruget i forhold til oplevelsen af støj, støv, lugt samt færdsel til og fra husdyrbruget mv. I tabellen herunder er listet de opmålte produktionsarealer for hvert staldafsnit.

|  |  |  |  |
| --- | --- | --- | --- |
| **Staldnavn** | **Staldsystem** | **Dyretype** | **Produktions-areal (m2)** |
| 4 Småkalvestald | Dybstrøelse | Kalve under 6 mdr. | 168 |
| 3. Goldkostald | Dybstrøelse | Flexgruppe: Alle kvæg | 936 |
| 2. Kviestald | Sengestald med fast drænet gulv | Flexgruppe: Alle kvæg | 1.912 |
| 1. Kostald | Sengestald med fast drænet gulv | Flexgruppe: Alle kvæg | 3.452 |
| Dybstrøelse | Flexgruppe: Alle kvæg | 42 |
| 5. Tyrestald | Dybstrøelse | Flexgruppe: Alle kvæg | 280 |
| 6. Kalvehytter | Dybstrøelse | Kalve under 6 mdr. | 200 |
| 7. Nye kalvehytter | Dybstrøelse | Kalve under 6 mdr. | 112 |
| **Sum** |  |  | **7.102** |

***Lugt***

Beregninger viser, at der ikke ske en forøgelse af lugten. Lugtgenekravene er overskredet med nuværende produktion. Derfor kan der laves ændringer uden at lugtgener fra husdyrbruget øges jf. husdyrgodkendelsesbekendtgørelsens § 34. Kravene i lovgivningen om maksimal lugtpåvirkning af naboer, samlet bebyggelse og byer er overholdt.

***Trafik, støj og støv***

Antallet af transporter til og fra ejendommen ændres ikke med denne ansøgning om ændring ud over den ekstra ensilage, som bliver kørt til husdyrbrugets anlagte ensilageplads.

Støv og støj ændres ikke væsentligt. Driftstiderne har direkte indflydelse på påvirkningerne af omgivelserne. Driftstiderne ændres ikke, da driftstiden er proportional med besætningens størrelse og denne ændres ikke.

***Landskab***

For at skabe plads til forlængelsen af goldkostalden, så skal bufferstalden rives ned. Tilbygningen til goldkostalden opføres i samme materialer og farver som den nuværende stald. Byggeriet forventes ikke at påvirke oplevelsen af det omkringliggende landskab.

***Påvirkning af natur***

Beregningerne viser, at hverken natur beskyttet efter danske nationale regler eller efter EU-regler, vil modtage mere ammoniak end de grænser, der er sat herfor i lovgivningen.

Det ansøgte forventes ikke at påvirke beskyttede arter efter EU´s naturbeskyttelsesdirektiver, da der ikke fjernes eller ødelægges yngle- eller rasteområder i forbindelse med det ansøgte.

***Bedste tilgængelige teknik (BAT)***

For husdyrbruget er der krav om at anvende den bedst tilgængelige teknik. I forhold til at begrænse ammoniakfordampningen er dette i lovgivningen omsat til et bestemt krav til mængden af ammoniak der må komme fra husdyrbruget. Dette krav til emissionen er i lovgivningen sat ud fra viden om, hvad der kan lade sig gøre, ved at anvende de bedste ”teknikker” på markedet, der er tilgængelige i til en pris, der er realistisk i forhold til produktionens størrelse. Det kan være et staldsystem med lav ammoniakfordampning eller en teknik i form af teltoverdækning af gyllebeholder e.l.

Det er beregnet at husdyrbruget overholder lovgivningens krav til ammoniakudledningen.

## Biaktiviteter

Der er ingen biaktiviteter på ejendommen.

## IE-brug

Dette er ikke et IE-husdyrbrug.

# Oplysninger om husdyrbruget og det ansøgte

## Indretning og drift af anlæg

Situationsplanen over staldanlæg m.v. fremgår af nedenstående figur. Oplysningerne om produktionsarealet fremgår af husdyrgodkendelse.dk og navngivningen af stalde m.v. referer til nedenstående situationsplan. Anlægstegningen fremgår af bilag 1.

|  |
| --- |
|  |
| Situationsplan (som indtegnet i husdyrgodkendelse.dk). |

Husdyrbruget bliver drevet som et konventionelt malkekvægbrug. Der er samdrift med husdyrbruget på Brøndumvej 55, 9520 Skørping, hvor kvierne opstaldes. Ændringen vil give bedriften nye, moderne faciliteter, der opfylder pladskrav og derved mere velfærd til både køer og småkalve, samt bedre driftsmæssige vilkår.

Foder, korn og mineraler opbevares i foderladen og i fodersilo, mens grovfoder opbevares i ensilagesiloerne eller i markstak. Ensilage opbevares hovedsageligt i siloer, men opbevaring i markstakke kan forekomme.

I miljøkonsekvensrapporten er der ikke vurderet på overholdelse af krav i henhold til Bekendtgørelse af lov om dyrevelfærd (Dyrevelfærdsloven). Det er således til enhver tid ejers ansvar at de lovmæssige krav overholdes, såsom pladskrav og indretning af stalde.

Ressourceforbruget og produktion af husdyrgødning er forskellig for forskellige produktioner. I denne ansøgning er der taget afsæt i en forventet produktion med 600 malkekøer og kvie-opdræt.

### Ansøgt drift i forhold til tidligere godkendelser

##### 8-års drift

Det er et krav i lovgivningen at merdepositionen af ammoniak til kategori 3-natur beregnes som forskellen mellem depositionen fra husdyrbruget i ansøgt drift og depositionen fra husdyrbruget i såvel den nuværende drift som 8-års driften.

Produktionstilladelser indtil 8 års drift er listet herunder:

* D. 21/9 2010: § 12 miljøgodkendelse. Godkendelse kostald, 2 nye gyllebeholdere, ungdyrstald, samt opførelse af ny foder- og halmlade og 2 nye stalde. De nye stalde blev ikke opført. Det gjorde foder- og halmladen heller ikke. Resten af godkendelsen er udnyttet.
* D. 27/12 2011 laves der et tillæg. Tillægget gik på at opføre en ny stald og flytte de godkendte gyllebeholdere. Stalden er ikke opført og den del er derfor ikke udnyttet. Dyreholdet ændres ikke.
* D. 14/7 2017 laves et nyt tillæg. I dette tillæg godkendes
  + dyreholdet til 635 køer med opdræt og fedning af tyrekalve
  + udvidelse af kostalden med en tilbygning på nordsiden
  + goldko/kælvningsstald
  + ny gyllebeholder på 5.000 m3
  + udvidelse af ensilagepladserne
  + ændring af bygning til småkalve

Produktionstilladelsen d. 21/9 2010 definerer 8-års driften, da ansøger håber at godkendelsen bliver givet inden 14/7 2025 (hvorefter tillægget fra 2017 definerer 8-års driften).

##### Nudrift

Ejendommens nuværende tilladelse er tillæg til miljøgodkendelse fra 2017. Godkendelsen er udnyttet.

##### Ansøgt drift

Der søges om miljøgodkendelse til følgende ændringer på husdyrbruget:

* Tilbygning til goldkostalden, så produktionsarealet øges med 391 m2.
* Opsætning af kalvehytter mellem malkestalden og goldkostalden.
* Lovliggørelse af udvidelse af ensilagesiloanlægget.
* Der søges der om en fleksibel model (flexgrupper) i alle stalde.

Der søges om dispensation fra kravet om 15 meter til vej. Der søges desuden om dispensation fra krav om geneafstand vedr. lugt.

Andre tilladelser:

* Det er planen at nedrive bufferstalden, så der bliver plads til forlængelsen af goldkostalden. Der vil blive søgt om særskilt nedrivningstilladelse.
* Før nyt byggeri igangsættes, vil der blive søgt om byggetilladelse til dette og denne skal være meddelt.
* Der vil blive søgt om særskilt udledning af tagvand fra nye driftsbygninger.

### Produktionsareal, staldsystem og dyretype

##### Produktionsareal

Produktionsarealet er det areal i fast placerede husdyranlæg, hvor dyrene kan opholde sig og har mulighed for at afsætte gødning. Arealer hvor dyrene kortvarigt opholder sig skal ikke medtages i opgørelsen.

Det samlede produktionsareal i ansøgt drift er opgjort til 7.102 m2.

Ved beregningen af produktionsarealet er gangareal, foderbordet og nakkebomsarealet, samt malkestalden med opsamlingsareal fratrukket. Se bilag 2 for oversigt over produktionsarealet. Beregningerne af produktionsarealet ses i bilag 3.

De ansøgte dyretyper og staldsystem ses i nedenstående tabel. Nudrift samt 8-års drift fremgår ligeledes af nedenstående.

|  |
| --- |
|  |
| Oversigt over dyretyper, staldsystem og produktionsareal i ansøgt drift, nudrift og 8-års drift (tabel fra husdyrgodkendelse.dk). |

I henhold til miljøstyrelsens vejledning, skal der, når et staldsystem ikke findes i ansøgningssystemet på husdyrgodkendelse.dk, indtastes det system der ligner mest. Herunder ses en kort beskrivelse af de reelle staldsystemer, i de tilfælde ovenstående ikke vurderes fyldestgørende:

* Produktionsarealet på 280 m2 dybstrøelse i 5. Tyrestald er reelt dybstrøelse med lang ædeplads med spalter. Det findes ikke i husdyrgodkendelse.dk, hvorfor det staldsystem, som ligner mest, er anvendt. Nemlig dybstrøelse (hele arealet).

Størrelsen af produktionsarealet med det aktuelle staldsystem, dyretype samt anvendt teknologi indgår i beregningerne af lugt og ammoniak i Husdyrgodkendelse.dk. Beregning af BAT i relation til ammoniak er ligeledes baseret på ovenstående samt BAT-forudsætningen for de enkelte staldafsnit (jf. afsnit 2.9).

Der er i nuværende miljøgodkendelse vilkår om, at 100 kvier fra 2. Kviestald skal være udegående. Dette vilkår kan ikke videreføres fra den gamle godkendelsespraksis til stipladsmodellen. Årsagen er, at hele staldafsnittet hvor de udegående dyr er opstaldet, skal være rengjort og tomt mens de er på græs. Der står i husdyrvejledningen at dyrene ikke må have adgang til arealet i den medregnede periode, og det forudsættes, at stalden lukkes ned og rengøres. Dette har ikke været praktiseret på husdyrbruget og derfor kan der ikke sættes dyr på græs i hverken nudrift eller i ansøgt produktion.

Det er en betingelse for at dyr kan regnes som udegående i husdyrgodkendelse.dk, at hele det staldafsnit, som dyrene er opstaldet i, bliver rengjort og afspærret, så dyrene ikke har adgang til arealet. Det har ikke været praktiseret og derfor bliver der ikke sat dyr på afgræsning i hverken ansøgt eller nudrift.

For at dyrene ikke skal regnes med i lugtberegningerne, så er det er forudsætning, at dyrene er udegående i juni, juli, august og september. Det harmonerer ikke med nuværende miljøgodkendelse, hvor der blot er krav om, at dyrene er udegående i 5 måneder.

I helpdesksvar[[1]](#footnote-2) 4/12 2019 (som er opdateret 13/3 2020) fremgår følgende: *Hvis der skal afviges fra dette* (at produktionsarealerne ikke er i drift hele året)*, skal det klart fremgå af den eksisterende godkendelse, at dyrene skulle være helt væk fra staldene i den pågældende periode, og at der skulle foretages en grundig rengøring af produktionsarealerne når de blev taget ud af drift pga. udegående dyr*. Det fremgår ikke af eksisterende godkendelse og derfor kan dyreholdet ikke tastes ind som udegående i nudriften eller i ansøgt produktion.

##### Flexgrupper

Der søges om godkendelse til flexgrupper i de fleste staldafsnit. Ved beregning af emissioner fra anlægget tager modellerne automatisk udgangspunkt i den dyretype som afgiver det skrappeste krav eller højeste belastning. Det betyder, at beregninger i forhold til krav om BAT for ammoniak samt emission af lugt og ammoniak for ansøgninger hvori der indgår flexgruppe altid vil være en worst case beregning. Det er ikke nødvendigvis den samme dyretype som indgår i beregning af hhv. lugt, ammoniak samt krav til BAT.

|  |
| --- |
|  |
| Oversigt over flexgrupper (fra husdyrgodkendelse.dk) |

### Miljøteknologi

I dette projekt er der ikke integreret teknologi i staldanlægget udover de aktuelle staldsystemer.

Der søges om muligheden for at opsætte teltoverdækning på alle gylletankene. Teltoverdækningen er et frivilligt tiltag, og anvendes ikke som tiltag til at reducere ammoniakudledningen fra anlægget, hverken i forhold til BAT eller påvirkningen af naturområder.

### Ventilation

Staldanlæggene er naturligt ventileret med undtagelse af 5. Tyrekalvestald, hvor der er 3 mekaniske ventilatorer.

### Håndtering og opbevaring af husdyrgødning

##### Gødningsopbevaringsanlægfremgår af nedenstående oversigt.

|  |  |  |  |
| --- | --- | --- | --- |
| **Beholder** | **Kapacitet (m3)** | **Teknologi** | **Andre krav** |
| **Gyllebeholder 1** | 5.000 |  |  |
| **Gyllebeholder 2** | 5.000 |  |  |
| **Gyllebeholder 3** | 5.000 |  |  |
| **Gyllebeholder 4** | 5.000 |  |  |
| **I alt** | **20.000** |  | |
|  | | | |

Beholderne der er opført efter 1. januar 2007 og som ligger indenfor en afstand af 300 meter fra et kategori 1 eller 2-naturområde skal være forsynet med fast overdækning jf. Husdyrgødningsbekendtgørelsen. Ingen af ejendommens beholdere er beliggende indenfor 300 m fra kategori 1- eller 2-natur.

Der ansøges om muligheden for at sætte teltoverdækning på alle beholdere. Teltoverdækningen anvendes ikke som ammoniakreducerende tiltag, og det vil stå ansøger frit for at etablere teltoverdækning eller ej.

##### Krav vedr. alarm, barriere eller terrænændring

Gyllebeholderne ligger i en større afstand end 100 meter af en grøft/sø og udenfor et risikoområde (6 graders hældning på terræn). Der er derfor ikke krav til gyllealarm, beholderbarriere eller terrænændring.

##### Håndtering af husdyrgødning

Husdyrgødningen bliver opbevaret og håndteret efter bestemmelserne i Husdyrgødningsbekendtgørelsen. Flydende husdyrgødning ledes i lukkede rørføringer til fortank og pumpes til gyllebeholder.

Gyllebeholderne har flydelag. Omrøring sker normalt kun i forbindelse med at gyllebeholderne tømmes forud for udspredning. Gyllebeholderne tømmes med sugetårn til gyllevogn, som sikrer, at der ikke sker overløb i forbindelse på påfyldning af gyllevogn.

Dybstrøelse køres direkte ud i container hver 14. dag. Biogasanlæg henter containerne straks når de er fyldte.

##### Forventet gødningsproduktion

Den forventede gødningsproduktion af gylle og dybstrøelse udgør cirka 1.600 tons dybstrøelse og 19.800 tons gylle. Udregningen fremgår nedenfor.

|  |
| --- |
| 520 køer på gyllesystem af 33,1 tons per ko = 17.212 tons  80 køer på dybstrøelse af 16,4 tons per ko = 1.312 tons  400 kvier på gyllesystem af 6,44 tons per kvie = 2.576 tons  140 småkalve på dybstrøelse af 1,89 tons per kalv = 265 tons |
| Et estimat af den producerede mængde gylle med det forventede dyrehold. Vand fra vask af malkeanlæg er medregnet i beregningen. Da der i ansøgt drift ansøges om at anvende en fleksibel sammensætning af dyreholdet, er ovenstående udelukkende et estimat. Der kan derfor forekomme udsving i gylleproduktionen afhængig af dyreholdets sammensætning. |

##### Opbevaringskapacitet

###### Flydende husdyrgødning

Med det forventede dyrehold i den ansøgte drift produceres der i alt ca. 19.800 m3 gylle. Herudover ledes der ca. 3.000 m3 vand fra ensilageopbevaringsanlægget, når dette restvand ikke kan udsprinkles ud med udsprinklingsanlægget. I dette regnestykke er der indregnet, at nedbør svarende til cirka 250 mm årligt skal ledes til gyllesystemet. Det er vand fra ensilage/og de faste pladser, som sammenlagt vurderes til 12.000 m2.

Med en kapacitet på 20.000 m3 til rådighed, er der en opbevaringskapacitet på 10,5 måneder. Da der er opbevaringskapacitet til mere end 9 måneder vurderes det, at der er tilstrækkelig med opbevaringskapacitet.

###### Dybstrøelse

Dybstrøelse køres direkte til biogasanlæg.

#### Vurdering af håndtering og opbevaring af husdyrgødning

Da der er kapacitet til mere end 9 måneders gylleproduktion så vurderes opbevaringskapaciteten at være tilstrækkelig.

Det vurderes at håndtering og opbevaring af husdyrgødning på ejendommen følger gældende lovgivning. Lovgivningen for området anses er BAT.

## Bygningsmæssige ændringer og anlægsarbejde

##### Staldanlæg

De gamle bygninger fra 1916 planlægges at blive revet ned, for at skabe plads til at udvide goldkostalden, som blev opført i 2018/2019. Bygningerne er opført i gule sten med eternittag. Goldkostalden er opført med stålplader i rødt og hvidt med eternittag. Den nye gavl ud mod vejen bliver dog som de eksisterende gavle, som er gule med rød gavltrekant. Se skraafoto af ejendommen herunder.

Et billede, der indeholder luft, Luftfotografering, Fugleperspektiv, Byplanlægning

Indhold genereret af kunstig intelligens kan være forkert.

##### Gødningsopbevaring

Der ændres ikke i gødningsopbevaringsanlæg i forbindelse med det ansøgte.

##### Foderopbevaring

Der ændres ikke i foderopbevaringsanlæg i forbindelse med det ansøgte.

##### Anlægsarbejde

Der anlægges ikke nye faste pladser. Dog bliver der støbt, så der bliver en god plads til de nye kalvehytter mellem malkestalden og goldkostalden. Vandet fra pladsen bliver ledt til gyllesystem.

### Erhvervsmæssig nødvendighed

Den ansøgte tilbygning til goldkostalden vurderes at være erhvervsmæssigt nødvendigt for ejendommes drift som landbrugsejendom. Byggeriet er ikke usædvanligt eller har industriel karakter, og byggeriet knytter sig alene til driften på denne ejendom og det opføres i direkte tilknytning til eksisterende byggeri.

Tilbygningen sker for at skabe plads til de drægtige køer og kvier, så bedriften kan leve op til kravene i mindstekrav til hold af kvæg.

Udvidelsen af ensilagesiloanlægget skaber tilstrækkelig opbevaringskapacitet til grovfoderet. I den nuværende drift opbevares der ensilage i markstak. Af hensyn til miljø og den daglige drift, er en ensilagesilo at foretrække. En plansilo/ensilageplads er med til at mindske spild, og modsat markstakken, er den fast placeret.

## Produktionsmæssig sammenhæng med andre husdyrbrug

Et husdyrbrug er forureningsmæssigt forbundet med et andet husdyrbrug, hvis afstanden mellem husdyrbrugene er 100 m eller derunder. Er 50 % af den ukorrigerede lugtgeneafstand til enkeltbolig over 100 m, vil det dog være denne afstand der bestemmer inden for hvilken afstand husdyrbruget anses som værende forureningsmæssigt forbundet med et andet husdyrbrug. Denne afstand er beregnet til 86 meter.

Der er over 100 m til nærmeste husdyrbrug og husdyrbruget er således ikke forureningsmæssigt forbundet med andre husdyrbrug.

## Husdyrbruget og det ansøgtes beliggenhed

### Landskabs- og planmæssige forhold

##### Landskab

Se bilag med landskabsanalyse af landinspektør Frederikke Korreborg Sønderholt.

##### Bygge- og beskyttelseslinjer, fredede områder, kulturarvsarealer

Der er kun vurderet på nybyggeri. Nybyggeriets placering ift. beskyttelseslinjer m.v. er opsummeret i nedenstående tabel.

|  |  |  |  |  |
| --- | --- | --- | --- | --- |
| **Beskyttelseslinje** | **Ligger det ansøgte nybyggeri**  **Indenfor beskyttelsen?** | | | **Evt. afstand** |
| **Nej** | **Ja** | **Delvist** |
| Søbeskyttelseslinje |  |  |  |  |
| Åbeskyttelseslinje |  |  |  |  |
| Skovbyggelinje |  |  |  |  |
| Kirkebyggelinje |  |  |  |  |
| Klitfredning |  |  |  |  |
| Strandbeskyttelseslinje |  |  |  |  |
| Kystnærhedszone |  |  |  |  |
| Fortidsmindebeskyttelseslinje |  |  |  |  |
| Beskyttelse sten- og jorddiger |  |  |  |  |
| Kulturarvsarealer |  |  |  |  |
| Fredet område |  |  |  |  |
| Fredskov |  |  |  |  |
| Ikke-fredede fortidsminder | Registrering ca. 650 m syd for 3. Goldkostald | | | |

Byggefelterne for det ansøgte byggeri ligger ikke indenfor bygge- og beskyttelseslinjer.

Husdyrbrugets placering ift. beskyttelseslinjer m.m. ses på nedenstående figur.

|  |
| --- |
|  |
| Husdyrbrugets placering ift. beskyttelseslinjer, fredninger, diger, fortidsminder og kulturarvsarealer (kort fra plandata.dk). Det røde punkt markerer husdyrbruget. |

#### Vurdering af landskabs- og planmæssige forhold

Den nye bygning opføres centralt på husdyrbruget hvor der allerede i dag er bygninger, som rives ned for at skabe plads til den nye. Bygningens farve, form og placering binder den naturligt sammen med de nuværende bygninger.

Derfor vurderes det, at det ansøgte, ikke vil forringe oplevelsen af landskabet væsentligt.

### Generelle afstandskrav (§§ 6, 7 og 8)

Afstandene til de i Husdyrbruglovens §§ 6, 7 og 8 nævnte områder fremgår af nedenstående tabeller. Afstanden er målt fra de dele af husdyranlægget, gødnings- og ensilageopbevaringsanlæg, hvor der sker en forøget forurening, dvs. tilbygningen til goldkostalden, nye kalvehytter eller ensilagepladsen.

|  |  |  |  |
| --- | --- | --- | --- |
| Afstande og afstandskrav jf. husdyrbrugloven § 6  *(Gælder kun etablering af husdyranlæg og gødnings- og ensilageopbevaringsanlæg på husdyrbrug og udvidelse eller ændring heraf, der medfører forøget forurening)* | | | |
|  | **Afstandskrav** | **Placering** | **Aktuel afstand** |
| Eksisterende eller ifølge kommuneplanens rammedel fremtidigt byzone- eller sommerhusområde | 50 m | Terndrup | 2.700 m |
| Område i landzone, der i lokalplan er udlagt til boligformål, institution, rekreative formål etc. | 50 m | Golfbane ved Gerdingvej | 7.100 m |
| Nabobeboelse | 50 m | Lyngbyvej 4 | 155 m |
| Forbudszoner jf. husdyrbrugloven § 7 | | | |
| Afstand til kategori 1-natur | Min. 10 m |  | > 100 m |
| Afstand til kategori 2-natur | Min. 10 m |  | > 100 m |

|  |  |  |
| --- | --- | --- |
| Afstande og afstandskrav jf. husdyrbruglovens § 8  *(Gælder kun etablering af husdyranlæg og gødnings- og ensilageopbevaringsanlæg på husdyrbrug og udvidelse eller ændring heraf, der medfører forøget forurening)* | | |
|  | Afstandskrav (m) | Aktuel afstand (m) |
| Ikke-almene vandforsyningsanlæg | Min. 25 | 283 m |
| Almene vandforsyningsanlæg | Min. 50 | 935 m |
| Vandløb, herunder dræn og søer | Min. 15 | 785 m |
| Offentlig vej og privat fællesvej | Min. 15 | 9 m\* |
| Levnedsmiddelvirksomhed | Min. 25 | > 25 m |
| Beboelse på samme ejendom | Min. 15 | 30 m |
| Naboskel | Min. 30 | 140 m |
| Afstandskrav nyetablering af opbevaringsanlæg til flydende husdyrgødning § 8 | | |
| Åbne vandløb og søer | Min. 100m | 785 m |

#### Vurdering

Afstandskravene i § 8 er delvist opfyldt.

Fra tilbygningen til goldkostalden er der under 15 m til vej. Der søges derfor om dispensation til dette afstandskrav.

##### Ansøgning om dispensation fra afstandskrav til vej

Der søges om dispensation fra afstandskravet til offentlig vej efter Husdyrlovens § 9 stk. 3. Forlængelsen af goldkostalden er cirka 9 meter fra vej.

Afstandskravene skal som hovedregel overholdes. Det kan i konkrete sager, hvor det ikke er muligt at finde en egnet placering, der er i overensstemmelse med afstandskravene, være muligt at opnå dispensation fra et eller flere af kravene i husdyrlovens §8, hvis husdyrbruget redegør for, hvorfor det ikke er muligt at finde en placering uden for forbudszonen uden andre væsentlige gener eller en væsentlig øget forurening.

I ansøgningen om dispensation indgår en redegørelse for overvejelser om alternative placeringer og med udgangspunkt i klagenævnsafgørelse 19/04204. I denne afgørelse ligger nævnet vægt på, at der ikke er fundet andre og bedre egnede placeringer henset til områdets landskabelige værdier, ønske om en placering i tilknytning til ejendommens hidtidige bebyggelsesarealer og hensigtsmæssig drift af husdyrbruget samt funktionaliteten af husdyr- og jordbruget.

Alternative placeringsmuligheder er vanskeligt at finde. Herunder redegøres der for fysisk mulige placeringer. Se figuren under punkterne.

* Syd for 1. Kostald
* Vest for gyllebeholderne
* Nord for Silo

Et billede, der indeholder Luftfotografering, Byplanlægning, kort, luft

Indhold genereret af kunstig intelligens kan være forkert.

Fælles for placeringsmulighederne er, at

* + Afstandskravene er opfyldt.
  + Der skal passes højdrægtige køer og kvier 2 steder.
  + De højdrægtige kvier og køer kommer til at kælve 2 steder på husdyrbruget.
  + De højdrægtige dyr får en særlig foderblanding, som så skal fodres ud 2 steder, hvor der er langt imellem (uanset alternativet).
  + Der er en stor skrænt syd for 1. kostald og vest for gyllebeholderne. Denne skrænt besværliggør etablering af en ny vej til goldkostalden.
  + Skaber ikke harmoni på husdyrbruget, som dermed giver udtryk for ny bebyggelse i ”knopskydning”.

Der er ingen af de viste alternative placeringsmuligheder, som er mulige for driften af husdyrbruget. De højdrægtige dyr er de mest sårbare dyr på husdyrbruget. Disse dyr kræver skærpet tilsyn og derfor skal disse dyr være samlet og være centralt placeret på husdyrbruget.

Hensynet til afstandskravet vs. Hensynet til husdyrbruget

Afstandskravet skal hovedsalig beskytte omboende og miljøet mod forøget forurening, samt yde beskyttelse for landskabet.

* Hensigtsmæssig drift af husdyrbruget
  + Funktionalitet af mælkeproduktionen og markdriften. Ved at placere den nye goldko/kælvningsstald i direkte forlængelse af nuværende stald med samme faciliteter, så samles de mest sårbare dyr samme sted. Der lægges stor energi i at passe disse dyr. Kalvene, som bliver født her, bliver jo de næste malkende køer. Der er altså ud over det velfærdsmæssige om at de sårbare dyr skal passes på altså også et økonomisk incitament også.
  + Køerne skal kunne malkes. Når goldkostalden er tæt på malkestalden, så er det let at gøre det. Køerne har jo lige kælvet og er stadig i deres mest sårbare periode omkring kælvningen. At placere goldko/kælvningsstalden andre steder medfører alt andet lige en længere transport af de sårbare dyr til og fra malkestalden, med en masse stress til følge for en ko, der lige har kælvet.
* Varetagelse af landskabelige hensyn
  + Samling af bygningsmassen på ejendommen
  + Ved at placere goldko/kælvningsstalden i tilknytning til den nuværende stald, så bevares systematikken på ejendommen. Gavlen, som vil være synlig fra vejen, bliver udført i samme materialer og farver som de nuværende gavle, der vender ud mod vejen.
  + Opbevaringsanlæg til flydende husdyrgødning bliver fortsat i den vestlige del af ejendommen. Staldene centralt og opbevaringsanlæg til ensilage mod øst. Det vurderes at give den bedste indpasning i landskabet.
  + De alternative placeringer, som vist på billedet ovenover, vil medføre at stalden vil blive oplevet som fritliggende og dermed sprede det samlede bygningsanlæg i landskabet.
* Afstanden til vej ændres ikke
  + De gamle bygninger, der bliver revet ned, er i dag i samme afstand til vejen. I sag 20/03333 lægger Nævnet også vægt på dette, da Nævnet stadfæster kommunens afgørelse om dispensation til afstanden til naboskel. I den omtalte sag bygges der i øvrigt 6 meter nærmere skel, så den endelige afstand er 9 meter.
* Trafikken kan let afvikles
  + Der er fine udsigtsforhold på stedet. Der vil således ikke være væsentlige risici forbundet med aktiviteterne på husdyrbruget og afviklingen af trafikken på Lyngbyvej. Se billedet herunder, der viser forholdene på stedet.

|  |
| --- |
| Et billede, der indeholder udendørs, græs, sky, vej/gade  Indhold genereret af kunstig intelligens kan være forkert. |
| Billede taget fra syd mod nord på Lyngbyvej lige ud for husdyrbruget. Kilde: Google Maps, streetview. |

Konklusion:

Det er efter en samlet vurdering ansøgers opfattelse, at det ikke er muligt at placere goldko/kælvningsstalden, så afstandskravet til vej overholdes, uden at det vil medføre en række klare negative konsekvenser for samling af bebyggelsen og landskabsoplevelsen, men også for funktionaliteten af mælkeproduktionen og markbruget.

## Husdyrbrugets ammoniakemission

Emissionen af ammoniak fra det ansøgte projekt fremgår af beregninger i husdyrgodkendelse.dk, se nedenstående tabel.

|  |
| --- |
|  |
| Det samlede resultat af ammoniakberegningerne i husdyrgodkendelse.dk. |

### Ammoniakdeposition til naturområder

Der er i husdyrgodkendelsesbekendtgørelsen fastsat grænser for, hvor meget et husdyrbrug må påvirke omkringliggende natur med ammoniak. I Husdyrgodkendelse.dk beregnes hvor stor en del af husdyrbrugets ammoniakemission der afsættes på omkringliggende ammoniakfølsom natur.

De ammoniakfølsomme naturområder opdeles i kategori 1-natur, kategori 2-natur og kategori 3-natur samt øvrig natur der er vejledende udpeget efter naturbeskyttelseslovens §3 (§3-natur). I husdyrgodkendelse.dk regnes der på hvor stor en del af husdyrbrugets ammoniakemission der afsættes på omkringliggende natur. Naturområderne er udpeget i henhold til naturbeskyttelseslovens §3. Udpegningerne er vejledende for alle naturtyper.

Af tabellen nedenfor ses resultatet af de N-depositionsberegninger der er gennemført i husdyr-godkendelse.dk. Tabellen viser en totale ammoniakdeposition samt merdepositionen i forhold til nudriften og i forhold til driften for 8 år siden på de afsatte naturpunkter. Beregningerne er baseret på afstand fra anlæg til naturpunkt, vindretning og ruheder bestemt for opland og natur. For øvrige detaljer om ammoniakdeposition, se ansøgningsskemaet i husdyrgodkendelse.dk.

|  |
| --- |
|  |
| Resultat af beregninger af ammoniakdeposition i de afsatte naturpunkter (fra husdyrgodkendelse.dk) |

##### Kategori 1 natur (1.x punkter)

Kategori 1-natur er ammoniakfølsomme naturtyper herunder habitatnaturtyper samt §3 beskyttede heder og overdrev, beliggende i internationale naturbeskyttelsesområder (Natura 2000 områder).

|  |
| --- |
|  |
| Kort over nærmeste kategori 1 natur (fra husdyrgodkendelse.dk). |

Nærmeste kategori 1 natur er et surt overdrev beliggende ca. 6 km øst for husdyrbruget.

Jf. Husdyrgodkendelsesbekendtgørelsen § 27 må totaldepositionen til kategori 1 ikke overstige følgende værdier:

* 0,2 kg N/ha/år, hvis der er >1 andet husdyrbrug[[2]](#footnote-3) i nærheden.
* 0,4 kg N/ha/år, hvis der er 1 andet husdyrbrug i nærheden.
* 0,7 kg N/ha/år, hvis der ikke er andre husdyrbrug i nærheden.

Den beregnede totaldeposition i nærmeste kategori 1 naturpunkter er 0,0 kg N/ha/år. Da totaldepostionen er under 0,2 kg N/ha/år er kravet til N-deposition, uanset kumulation, overholdt. Der er derfor ikke vurderet på kumulation i forhold til andre husdyrbrug.

##### Kategori 2 natur (2.x punkter)

Kategori 2-natur er nærmere bestemte ammoniakfølsomme naturtyper, der ligger uden for internationale naturbeskyttelsesområder. Det er højmoser, lobeliesøer, heder der er større end 10 ha, og som er omfattet af naturbeskyttelseslovens § 3 og overdrev der er større end 2,5 ha og som er omfattet af naturbeskyttelseslovens § 3.

|  |
| --- |
|  |
| Kort over nærmeste kategori 2 natur (fra husdyrgodkendelse.dk). |

Nærmeste kategori 2 natur er et overdrev beliggende over 2,5 km nordøst for husdyrbruget.

Ifølge Husdyrgodkendelsesbekendtgørelsen må totaldepositionen til kategori 2 natur ikke overstige 1,0 kg N/ha/år.

Den beregnede totaldeposition til de afsatte kategori 2 naturpunkter er på højst 0,1 kg N/ha/år. Kravet til totaldepositionen er derfor overholdt.

##### Kategori 3 natur (3.x punkter)

Kategori 3-natur er ammoniakfølsom skov og ammoniakfølsomme heder, moser eller overdrev omfattet af naturbeskyttelseslovens §3, der ikke er omfattet af kategori 1-natur eller kategori 2-natur.

|  |
| --- |
|  |
| Kort over nærmeste kategori 3 natur samt vejledende registreret §3 natur (fra husdyrgodkendelse.dk). |

Nærmeste kategori 3 natur er en mose beliggende ca. 1.000 m vest for husdyrbruget.

Den beregnede merdepositionen i de afsatte kategori 3 naturpunkter overstiger ikke 1,0 kg N/ha/år. Da der ikke kan stilles et krav for merdepositionen af ammoniak på under 1,0 kg N/ha/år for kategori 3 natur, er dette ikke vurderet yderligere.

##### Øvrig beskyttet natur

Ud over natur defineret under kategori 1, 2 og 3 skal der foretages en vurdering af om merdeposition på andre naturtyper, som er vejledende udpeget i henhold til naturbeskyttelseslovens § 3 kan føre til tilstandsændringer. Med henvisning til beskyttelsesniveauet for kategori 3-natur anses merdepositioner under 1 kg N/ha/år ikke at kunne føre til tilstandsændringer.

Nærmeste øvrig beskyttet natur er enge vest for husdyrbruget.

Den beregnede merdepositionen i de afsatte punkter med øvrig vejledende § 3 beskyttet natur overstiger ikke 1,0 kg N/ha/år, og der er derfor ikke foretaget yderligere vurderinger.

### Bilag IV-arter

Der er foretaget en søgning i naturdata.dk i en radius af ca. 600 m fra husdyrbruget (se nedenstående figur).

|  |
| --- |
|  |
| Resultat af søgningen på fund af bilag IV-arter i en radius af ca. 2 km fra ejendommen (kort fra naturdata.dk). |

I ovenstående område er der ud fra oplysningerne på naturdata.dk ikke fundet arter omfattet af Habitatdirektivets bilag IV:

#### Vurdering af ammoniakdeposition til naturområder

Grænseværdier vedr. totaldeposition af ammoniak overholdes for kategori 1- og 2-natur. Grænseværdierne er fastsat efter et forsigtighedsprincip i forhold til at sikre, at der ikke sker negative tilstandsændringer. Merdepositionen på kategori 3-natur er under 1 kg N/ha/år, hvilket ligeledes ikke bør bidrage til en negativ tilstandsændring.

Ammoniakbidrag på de øvrige nærtliggende registrerede §3-naturtyper vurderes heller ikke at være væsentlig, da engen i området ikke vurderes at være ammoniakfølsomme og merdepositionen er under 1 kg N/ha/år.

Der er ikke fundet bilag IV-arter i nærheden af husdyrbruget. Nuværende ejer er opvokset på ejendommen og har ikke registreret flagermus i bygningen, som er planlagt nedtaget.

Potentiel forekomst i området af bilag IV-arter vurderes knyttet til områdets beskyttede naturarealer, småskove, vandløb og ikke dyrkede arealer i øvrigt. Da det ansøgte overholder Husdyrgodkendelsesbekendtgørelsens krav til ammoniakdeposition, vurderes det ansøgte projekt at have en neutral effekt på levesteder samt yngle- og rasteområder for bilag IV-arter.

## Husdyrbrugets lugtemission

Lugt i forhold til omkringboende beregnes ud fra staldanlæg til dyrehold. Lugtgener fra opbevaringsanlæg samt lugtgener, som kan forekomme i forbindelse med udbringning, indgår ikke i lugtberegningerne, og håndteres derfor primært ved hjælp af generelle regler i husdyrgødnings-bekendtgørelsen.

Lugtbidraget fra staldanlægget afhænger af kvadratmeter produktionsareal, gulvtype og dyretype. Den vægtede gennemsnitsafstand for lugt er beregnet fra anlæggets lugtcentrum i forhold til den fysiske indtegning i husdyrgodkendelse.dk og kvadratmeter produktionsareal pr. staldafsnit.

Der foretages lugtberegninger til byzone, samlet bebyggelse og enkelt bolig. De tre kategorier er defineret i husdyrgødningsbekendtgørelsen:

|  |  |
| --- | --- |
|  | **Byzone**  Eksisterende og ifølge kommuneplanens rammedel fremtidig byzone eller sommerhusområde |
|  | **Samlet bebyggelse**  Område i landzone, der i lokalplan er udlagt til boligformål, blandet bolig- og erhvervsformål eller til offentlige formål med henblik på beboelse, institutioner, rekreative formål og lign.  eller  Beboelsesbygninger i samlet bebyggelse i landzone |
|  | **Enkelt bolig**  Beboelsesbygninger på ejendomme uden landbrugspligt, der ikke ejes af den ansvarlige for driften af husdyrbruget |

Beliggenheden af naboer og samlet bebyggelse i forhold til husdyrbruget fremgår af kortet nedenfor. Nærmeste byzone er Terndrup, som ligger cirka 2.700 meter syd for husdyrbruget.

|  |
| --- |
|  |
| Husdyrbrugets placering i forhold til enkelt bolig og samlet bebyggelse. |

##### Kumulation

Hvis der er andre husdyrbrug nærmere end 300 m fra samme punkt i byzone, sommerhusområde, lokalplanlagt boligområde i landzone, samlet bebyggelse m.v., eller nærmere end 100 m fra samme punkt på en enkeltbolig skal geneafstanden forøges med hhv. 10 pct., hvis der er 1 husdyrbrug med en ammoniakemission på mere end 750 kg NH3-N pr. år, og 20 pct., hvis der er 2 eller flere husdyrbrug med en ammoniakemission på mere end 750 kg NH3-N pr. år.

Der er ikke andre husdyrbrug inden for 100 m fra nærmeste enkeltbolig. Der er ikke andre husdyrbrug inden for 300 m fra nærmeste punkt i byzone eller ved samlet bebyggelse. Der skal derfor ikke kumuleres med andre husdyrbrug.

##### Lugtgeneberegninger

Den vægtede gennemsnitsafstand af staldenes lugtcentrum til de afsatte punkter er beregnet i ansøgningssystemet. Beregningerne i husdyrgodkendelse.dk viser at det ansøgte overholder Husdyrbruglovens lugtgenekriterier med undtagelse af lugtgeneafstanden til Lyngby, se nedenstående tabel. Det er dog muligt at foretage ændringer, der ikke medfører forøgede lugtgener. Mere herom senere.

|  |
| --- |
|  |
| Tabel over lugtberegninger fra husdyrgodkendelse.dk. |

***Ansøgning om dispensation fra genekriteriet for lugt (50 % reglen)***

Der søges om dispensation jævnfør husdyrgodkendelsesbekendtgørelsens §34 kaldet 50 % reglen. Kommunalbestyrelsen kan i en godkendelse konkret fravige geneniveauerne hvis den vægtede gennemsnitsafstand til de områder og beboelsesbygninger er mere end 50 pct. af geneafstanden og at lugtemissionen i det enkelte staldafsnit ikke forøges medmindre lugtemissionen samtidig reduceres tilsvarende eller mere i staldafsnit, som ligger nærmere de områder og beboelsesbygninger end det pågældende staldafsnit.

I dette tilfælde reduceres lugtgenerne fra småkalvestalden, som ligger nærmest den samlede bebyggelse i Lyngby. Denne stald anvendes fremover i væsentlig mindre grad end nu. De dybstrøelsesbokse, som er i bufferstalden nedlægges. Dermed skabes der plads til, at der kan opsættes kalvevogne og at goldkostalden udvides. Både vognene og goldkostalden ligger længere væk end småkalvestalden.

Lugtgeneafstanden ændres ikke med ændringen. Lugtbidraget fra husdyrbruget bliver det samme efter ændringen målt både i lugtenheder (LE) og Odør units (OU).

Det samlede produktionsareal på husdyrbruget ændres ikke. Den seneste miljøgodkendelse og den miljøgodkendelse, som i dag er gældende, er fra 2017 og dermed før ændringen til stipladsmodellen.

Da stipladsmodellen blev indført, blev det fastslået, at ændringen ikke ville ændre væsentligt på hverken lugt- eller ammoniakberegningerne. I nuværende produktionstilladelse er lugtgenekriterierne opfyldt. Da der ikke ændres på det samlede produktionsareal og at der nedlukkes produktionsareal nærmere den samlede bebyggelse og flyttes længere væk, så lever denne ansøgning om til kriterierne i husdyrgodkendelsesbekendtgørelsens § 34.

#### Vurdering af lugtgener for omboende

Beregninger af lugtgeneafstande i husdyrgodkendeles.dk viser, at det ansøgte overholder kravene til lugtgeneafstand til både nabobeboelse og byzone. Kravene til samlet bebyggelse overholdes ikke, men lugtgenerne og produktionsarealet forøges ikke. Derfor kan kommunalbestyrelsen give tilladelse til ændringen.

## Øvrige emissioner og potentielle genepåvirkninger

Oversigt over transportveje og potentielle genepåvirkninger ses i bilag 4.

Nedenfor er potentielle gener fra husdyrbruget som transporter, støj, støv, fluer, skadedyr og lys beskrevet.

Nærmeste nabo er Lyngbyvej 4, som ligger ca. 180 m syd for goldkostalden. Den samlede bebyggelse i Lyngby er cirka 490 meter sydvest for goldkostalden.

Indkørslen til Lyngbyvej 4 er cirka 200 meter ad Lyngbyvej fra indkørslen til husdyrbruget. Beboelserne er vist på figuren herunder.

|  |
| --- |
|  |
| Oversigt over nærmeste nabobeboelser. |

### Støj

Det vejledende grundlag for vurdering af støj fra husdyrbrug, er faste støjgrænser i Miljøstyrelsens vejledning nr. 5/1984 om ’Ekstern støj fra virksomheder’[[3]](#footnote-4).

De faste støjgrænser er inddelt i perioder over døgnet og ugen, i dagtimerne kan støjbidraget midles over 8 timer, i aftentimerne er midlingstiden 1 time og i natperioden er midlingstiden 0,5 time. Middelværdien betegnes som det ækvivalente støjniveau i dB(A).

Støjbidragets maksimale spidsværdi er støj som fremkommer kortvarigt, f.eks. ved til og frakørsel på et husdyrbrug.

|  |  |  |  |
| --- | --- | --- | --- |
| **Dag** | **Kl.** | **Midlingstid** | **dB(A)** |
| Mandag-Fredag | 07-18 | 8 timer | 55 |
| Lørdag | 07-14 | 7 timer | 55 |
| Lørdag | 14-18 | 4 timer | 45 |
| Søn- og helligdage | 07-18 | 8 timer | 45 |
| Alle dage | 18-22 | 1 time | 45 |
| Alle dage | 22-07 | 0,5 time | 40 |
| Spidsværdi | 22-07 | - | 55 |

Et landbrug skal overholde grænseværdierne hos nabobeboelser og ikke kun ved beboelser på husdyrbruget.

Der ændres ikke på støjkilderne i forbindelse med denne ansøgning. Dyreholdet ændres ikke. Der er ikke kommet nye støjkilder til husdyrbruget siden seneste miljøgodkendelse.

De støjende aktiviteter, som blanding af foder, malkeanlæg, gyllepumpe, kompressor og den daglige brug af køretøjer på ejendommen ændres ikke.

|  |  |  |
| --- | --- | --- |
| **Støjkilder** | **Driftstid** | **Tiltag mod støjkilder** |
| Ventilation i tyrestald | Ventilationen er styret af klimamåler, der registrerer temperatur og fugtighed i stalden. Ventilationen starter automatisk op når der er behov for det. Det er typisk på varme dage om sommeren. | Ventilationsmotorerne er placeret inde i bygningen under tagfladen, hvilket reducerer støjen derfra. |
| Malkning, malkeanlæg, kompressor til malkeanlæg | Der malkes selvfølgelig dagligt hvor anlægget er i drift. | Malkestalden er i lydisoleret rum, så støjen er reduceret mest muligt. |
| Vakuumpumpe, malkeanlæg | I forbindelse med malkning | Placeret indendørs og i lydisoleret rum |
| Omrøring af gylletank | I forbindelse med udbringning af husdyrgødning primært i forårsmåneder og få dage i efteråret. Foregår primært i dagtimer, men kan forekomme i aftentimer. | Omrøring i gyllebeholderne foregår kun når det er nødvendigt. Det planlægges til kun at foregå i hverdage mellem 7 og 18. men det kan forekomme ud over dette tidsrum, afhængig af vejret. |
| Udbringning af flydende husdyrgødning | Det sker i hverdage imellem 7 og 18. Der kan opstå situationer, hvor det bliver nødvendigt at køre udenfor dette interval. | Aktiviteten søges begrænset til hverdage mellem 7 og 18. |
| Foderblanding | Dagligt mellem 7 og 18 | Blanderen er placeret mellem foderladen og 5. tyrestald. Bygningerne danner således et lydskjold omkring traktor og foderblander. |
| Transport- til og fra ejendommen (>3.500 kg) | Se afsnit 2.7.6 |  |
| Ensilering | Der ensileres ca. 10 dage årligt. Det planlægges til hverdage mellem 7 og 18. Men der kan være situationer, hvor det bliver nødvendigt at køre græs/majs hjem uden for dette tidsrum. | Aktiviteten søges begrænset til hverdage mellem 7 og 18. Indkørsel og sammenpresningen sker i den nordlige ende af husdyrbruget, så langt væk fra nærmeste nabo som muligt. |

#### Vurdering af støjgener

Typen og mængden af støj fra virksomhedens aktiviteter på ejendommen ændres ikke i forbindelse med den søgte ændring fordi produktionsarealet ikke udvides og dermed heller ikke dyreholdet. Det forventes derfor ikke at støjgener til omgivelserne forøges væsentligt. Ensilagepladsen, som også søges lovliggjort, ligger i nordenden af husdyrbruget. Det er så langt som muligt fra nærmeste nabo og fra den samlede bebyggelse i Lyngby. Det vurderes derfor, at denne ændring ikke vil give væsentlige støjgener for hverken nabo eller den samlede bebyggelse.

### Støv

Den interne transport foregår på asfalt, hvilket reducerer støvdannelse. Der er ikke særlige aktiviteter på husdyrbruget, som kan give anledning til støvgener.

#### Vurdering af støvgener

Det vurderes, at ansøger har elimineret støvgenerne ved at lade de interne køreveje asfaltere. Der er ikke andre aktiviteter, som vurderes, kan give støvgener til omboende.

### Rystelser

Driften på husdyrbruget bidrager ikke til rystelser.

Transport til og fra anlægget med traktor og lastbiler forventes ikke at give anledning til rystelser 50 meter fra transportvejen, dels da gummihjul absorberer stød og dels da vejbelægningen ikke bidrager til rystelser som eks. en brostensbelægning med reference til ”vejledning fra miljøstyrelsen nr. 1/1997”.

Der er ingen beboelser eller andre nabobygninger i så kort afstand fra indfaldsvejene til ejendommen.

#### Vurdering af gener fra rystelser

Transportvejene ligger cirka 175 meter fra nærmeste nabo, og der vurderes derfor ikke at være gener i form af rystelser fra anlæg eller transporter.

### Lys

Der ændres ikke på den udvendige belysning. Staldene er etableret med lysplader, og der er installeret automatisk tænd/sluk funktion i alle staldafsnit, således lyset automatisk er på vågeblus i tidsrummet 23.00 – 05.00. Arbejdslys skal manuelt aktiveres i denne periode.

Der er udendørs lys ved malkerum og foderlade, og begge steder bliver lyset tændt vha. bevægelsessensor og dagslyssensor. Der kan forekomme lys fra kørsel med maskiner i forbindelse med den daglige drift i vinterhalvåret.

Der er ingen udendørs lys som kan virke generende for naboer eller passerende trafik.

#### Vurdering af lyspåvirkninger

For et husdyrbrug af den ansøgte størrelse og karakter vil der uundgåeligt forekomme lys. Det vurderes dog at det er søgt at holde lyskilder på et minimum, bl.a. ved at der anvendes automatisk styret belysning i staldene. Med disse tiltag vurderes det, at lys fra anlægget ikke vil virke generende for naboer eller passerende trafik. Lys fra daglig kørsel vil hovedsageligt være af kort varighed, mens sæsonbetonet kørsel vil være af varierende varighed. Daglig og sæsonbetonet kørsel er nødvendige for ejendommens drift, og forventes ikke at give unødige gener.

### Skadedyr

Gener fra fluer og andre skadedyr håndteres hovedsagelig gennem forebyggelse, hvor regelmæssig rengøring af stalde og opbevaringsanlæg til foder er med til at begrænse forekomst af skadedyr.

Evt. foderspild fjernes løbende, og der holdes rent på ejendommen.

*Rotter*

Der vil blive indgået en aftale med et skadedyrsbekæmpelsesfirma for forebyggelse og evt. bekæmpelse af rotter.

*Fluer*

Der holdes der rent på ejendommen og dybstrøelse føres til biogas hver 14. dag. Der er ikke oplag af møg på ejendommen.

Stuefluer bekæmpes ved hyppig udmugning og udvanding med neporex, der bekæmper flueopformering allerede på larvestadiet.

#### Vurdering af skadedyr

Det vurderes, at husdyrbruget forebygger og bekæmper fluer og rotter på en måde, så disse skadedyr ikke forventes at medføre skade eller uhygiejniske forhold for omkringboende eller udgøre en risiko for menneskers sundhed.

### Transporter

Se nedenstående tabel for redegørelse af antallet af transporter til og fra ejendommen. Kort over transportveje fremgår af bilag 4. Transporter er defineret som biler større end 3.500 kg og en transport er defineret som en til- og frakørsel.

|  |  |  |
| --- | --- | --- |
| Art | Antal transporter årligt\* | Tidsrum for transport |
| Mælk | 183 | Varierende |
| Levering af foder, mineraler mm | 90 | Hverdage indenfor normal arbejdstid |
| Egen foderproduktion  (kapacitet 40 m3) | 720 | Sæsonbetonet, foregår alle ugens dage afhængig af vejrforhold. Der ensileres ca. 10 dage årligt. |
| Levering af brændstof | 12 | Hverdage, oftest indenfor normal arbejdstid |
| Dyr til slagteri | 26 | Hverdage, oftest indenfor normal arbejdstid |
| Udbringning af gylle  (kapacitet 20 t) | 1.140  Maskinstation udbringer gylle | Sæsonbetonet. Vil foregå primært i hverdage, men vil også finde sted i weekender/helligdage afhængig af vejrforhold. |
| Dybstrøelse til biogas | 80 | Hver 14. dag bliver der kørt cirka 3 gange. |
| Døde dyr | Efter behov | Hverdage i normal arbejdstid |
| Levering af sand til sengebåse | 12 | Hverdage i normal arbejdstid |
| \*Bemærk at ovenstående er en vurdering af antallet af transporter ud fra den fremtidige produktion, og der er derfor usikkerhed forbundet med det reelle fremtidige antal transporter. | | |

Transporter som levering af kraftfoder, mineraler, dieselolie, transporter der afhenter døde dyr, dyr til slagteri eller affald, samt transporter med mælk, m.fl., er transporter hvor husdyrbruget ofte ikke har indflydelse på det faktiske leverings- eller afhentningstidspunkt. Transporterne sker dog primært indenfor normal arbejdstid fra 6.00-18.00.

Transporter som f.eks. hjemtagning af halm og afgrøder, eller udbringning af husdyrgødning til markarealer, er sæsonbetonede transporter der foregår i forbindelse med markarbejde i foråret, sommer og høst. En maskinstation udbringer husdyrgødning, og vil stå for det meste af markarbejdet. Udbringning og ensilering vil normalt foregå i hverdage og indenfor normal arbejdstid, men ansøger forbeholder sig muligheden for at køre husdyrgødning ud samt ensilere i weekender og udenfor normal arbejdstid, afhængigt af vejrforholdene. Dette forbehold tages bl.a. for i at optimere udbringningen i forhold til planternes optagelse af husdyrgødningens næringsstoffer og herunder at mindske ammoniakfordampningen og lugtemissionen, samt da vejrforhold kan begrænse perioden for ensilering.

#### Vurdering af transporter

Det er forventeligt med en del trafik i forbindelse med en virksomhed af denne størrelse. Antallet af transporter ændres ikke væsentligt, da dyreholdet ikke øges. Der vil blive transporteret mere grovfoder ind, da der er opført en ny ensilageplads.

Med de hensyn der tages vurderes det ikke at omfanget af transporter vil antage et omfang, der vil være til væsentlig gene for de omboende.

### Egenkontrol for øvrige emissioner og genepåvirkninger

Ansøger leverer mælk til Arla (Arlagården plus) og er derfor underlagt kvalitetsprogrammet Arlagården[[4]](#footnote-5).

Ansøger får foretaget analyse af alt grovfoderet og laver en foderplan i samråd med fodringsrådgiver. Foderplanen bliver løbende justeret på baggrund af analyserne samt på baggrund af de endagsfoderkontroller, der bliver foretaget jævnligt.

I samråd med en planteavlsrådgiver bliver der hvert år lavet en dyrkningsplan og gødningsplan. Bedriftens brug af handelsgødning og husdyrgødning bliver hvert år indberettet til Ministeriet for Fødevarer, Landbrug og Fiskeri.

En maskinstation foretager det meste af arbejdet i marken.

Bedriften indgår i en sundhedsaftale med dyrlægen. Der er derfor mindst 1 besøg hver uge af dyrlægen.

Flydelaget på ejendommens to gyllebeholdere er omfattet af egenkontrol.

## Reststoffer, affald og naturressourcer

### Døde dyr

Døde dyr afhentes af DAKA, i henhold til gældende regler.

De skal opbevares i henhold til reglerne i bekendtgørelse om opbevaring m.m. af døde produktionsdyr.

### Affald

Der er krav om at virksomheder skal sortere deres produktionsaffald. Affaldet fra kvægbrug består typisk af landbrugsplast (ensilageplast, wrapplast, bigbags), plastdunke fra bl.a. sæbe og bekæmpelsesmidler, klinisk risikoaffald (kanyler og medicinrester), jern og metal, samt papir, pap og plast fra emballering. Jern og metal afhændes til skrothandler. Der er desuden krav om at arbejdspladser skal sortere husholdningslignende affald efter de samme sorteringskriterier som private husholdninger. Affaldssorteringen skal sikre, at affaldet bliver behandlet miljømæssigt korrekt, og at ressourcerne i videst muligt omfang bliver genbrugt og indgår i fremstillingen af nye produkter.

Oversigt over typiske affaldstyper, samt håndtering og bortskaffelse heraf fremgår af nedenstående tabel.

|  |  |  |
| --- | --- | --- |
| Affaldstype | Håndtering | Bortskaffelse |
| Husholdningslignende affald  *(mad-, papir-, pap-, glas-, metal-, plast-, mad- og drikkekarton, tekstilaffald, farligt affald og restaffald)* | Affaldsbeholdere opstillet via den kommunale ordning anvendes til sortering af husholdningslignende affald. | Kommunal ordning / dagrenovation |
| Brændbart affald | Opsamles i container | Aftale med en vognmand om afhentning |
| Landbrugsplast  *plastsække, dunke i hård plast, ensilageplast, wrap og folie fra paller og baller, bigbags* | Opsamles i container | Aftale med indsamlingsvirksomhed, der er registeret i affaldsregisteret.  Afhenter står for sortering af affaldet. |
| Klinisk risikoaffald  *medicinrester*  *brugte kanyler* | Lægemiddelsrester opbevares aflåst egnet beholder. Brugte kanyler opbevares i kanyleboks/plastdunk. | Dyrlægen tager dette med retur. |
| Spildolie, oliefiltre | Værksted håndterer dette. | Værksted servicerer traktorer og maskiner, og tager spildolie og brugte oliefiltre med retur. |
| Lysstofrør | Opbevares i en fast beholder. | Afleveres på genbrugsstation. |

Der henvises desuden til Rebild Kommunes affaldsregulativ for erhvervsaffald.

### Olie- og kemikalieforbrug

##### Olieforbrug

Der anvendes dieselolie til drift af landbrugsmaskiner. Forbruget varierer over året afhængigt af sæson.

Dieselolie opbevares i en tank ved indgangen til foderladen. Tanken er placeret på fast gulv uden afløb. Lige indenfor døren til foderladen er der opsugningsmateriale, som kan anvendes i tilfælde af evt. spild.

##### Kemikalieforbrug

Maskinstation står for alt markarbejde. Der bliver ikke opbevaret pesticider på husdyrbruget. Sæbe mv. til rengøring af malkeanlægget opbevares på fast bund uden risiko for forurening.

### Energiforbrug

Elektricitet anvendes hovedsageligt til malkning, nedkøling af mælk, gyllepumpning samt belysning. Der sker ingen egenproduktion af energi fra vindmølle, biogasanlæg eller andet.

Ud fra normtal estimeres det at energiforbruget vil være på omkring 300.000 kWh pr. år.

Der er taget flere energibesparende tiltag i brug, bl.a.:

* Dagslysstyret belysning i staldene.
* Staldene er med naturlig ventilation og der er derfor ikke energiforbrug til dette.
* Udendørs belysning er dagslysstyret eller med bevægelsessensorer
* Der er etableret varmegenvinding i forbindelse med mælkenedkølingen. Der anvendes almindelig rillekøling af mælken (forkøling). Dette vand genanvendes til drikkevand til køerne. Mælken køles yderligere ned vha. isbank, dvs. en kompressor laver is, som køler mælken til 4°. Varmen fra kompressoren anvendes til at opvarme forbrugsvand og stuehus, samt kontoret i driftbygningen.
* Som supplement til ovennævnte anlæg har ansøger et jordvarmeanlæg.
* Vakuumpumpen til malkeanlægget er frekvensstyret og derved energibesparende.
* Logistikken i forbindelse med afhentning af foder til blandeanlæg, er indrettet så afstanden giver færrest muligt driftstimer, hvilket minimerer energiforbruget.
* LED belysning i staldene
* Staldene er med naturlig ventilation
* Serviceaftaler på malkeanlæg, traktor, foderblander og minilæsser

#### Vurdering af energiforbrug

I malkekvægproduktion ligger mulighederne for at spare på energi primært indenfor områderne nedkøling af mælk og belysning. Der anvendes oftest ikke energi på opvarmning eller ventilation af staldene.

Husdyrbrugets klimapåvirkning mindskes ved at minimere elforbruget. Det vurderes, at husdyrbruget har fokus på energi, og at der anvendes energibesparende tiltag, bl.a. i form af LED belysning, frekvensstyring af vakuumpumpe og mælkepumpe, serviceaftaler til at sikre optimal drift, varmegenanvendelse fra mælkekøling samt opvarmning af stuehus via varmen fra gyllekøling.

### Vandforbrug og påvirkning af vandressourcen

Stalden forsynes af vand fra egen boring. Det estimeres at vandforbruget vil være ca. 28.000 m3/år[[5]](#footnote-6).

Husdyrbrugets vandforbrug søges begrænset via nedenstående tiltag:

* Dagligt eftersyn af vandkopper/ventiler samt kar.
* Vaskevand fra rengøring af mælketank og malkeanlæg genanvendes til vask af malkestalden.
* Vand fra forkøling af mælken anvendes til drikkevand og/eller vask af malkestald.
* Evt. lækager identificeres og repareres hurtigst muligt.

##### Spildevand

Tagvand nedsives via sivedræn/faskine på marken omkring husdyrbruget. Spildevand fra stald og mælkerum bliver opsamlet i husdyrbrugets gyllesystem. Vand fra ensilagepladsen udspredes på marken vest for husdyrbruget via udsprinklingsanlæg. Der er dog lavet en foranstaltning, så vandet fra ensilagepladserne kan løbe til gyllesystemet når det ikke kan sprinkles ud (når marken er frossen, snedækket eller vandmættet).

Afløb, der er koblet på dette anlæg, fremgår af figuren herunder. Vandet pumpes fra beholderen til sprinklerne på marken nord og vest for beholderen. Der er en stationær sprinkler og en flytbar sprinkler.

|  |
| --- |
|  |
| Vandledninger til udsprinklingsanlæggets beholder. A, viser afløb. Den blå streg viser forbindelsen mellem afløb og til beholderen med vand. |

I forbindelse med byggeansøgningen vil der blive indsendt en ansøgning om udledning af vandet fra staldanlæggets tagflader. Vandet forventes nedsivet via faskine eller lignende. Placeringen og dimensionering af et sådant anlæg fastlægges i forbindelse med projektets udførelse.

#### Vurdering af vandforbrug og påvirkning af vandressourcen

Det vurderes at husdyrbruget har foretaget foranstaltninger for at mindske vandforbruget. Der er bl.a. fokus på genanvendelse af vaskevand, kølevand og minimering af spild.

De generelle regler sørger for at minimere risikoen for forurening af vandressourcen. Ligeledes håndteres overfladevand og restvand på en forsvarlig måde efter reglerne i Husdyrgødningsbekendtgørelsen.

## BAT – ammoniak

Ejendommen skal leve op til BAT-krav, da der er en ammoniakfordampning på over 750 kg NH3-N/år.

I lovgivningen er der faste krav hertil, som sikrer at husdyrbrug vælger et staldsystem eller en teknologi blandt de bedste tilgængelige, for at begrænse ammoniakudledningen fra husdyrbruget. De BAT-krav, der stilles til husdyrbrugene, bidrager til, at målet for fald i ammoniakemissionen i Danmark nås og at den sundhedspåvirkning ammoniak afstedkommer dermed imødegås. Når ammoniakudledningen begrænses, bidrager det også til en generel bedre beskyttelse af ammoniakfølsom natur, da baggrundsbelastninger hertil begrænses.

For eksisterende stalde hvor krav om BAT er fastlagt i en eksisterende godkendelse skal BAT-kravet genberegnes med inddragelse af effekten af tidligere vilkår, medmindre vilkårene er stillet til en miljøteknologi, som ikke længere er optaget på Miljøstyrelsens teknologiliste, eller på anden måde er anerkendt. Både 1. Kostald og 2. Kviestald er der fast drænet gulv med skrabning 12 gange i døgnet, hvilket er BAT. I kalvehytterne og i 5. Tyrekalvestald er gulvsystemet dybstrøelse, som også er BAT.

Den vejledende grænseværdi for ammoniaktab (emissionsgrænseværdien) pr. år opnåelig ved anvendelse af bedste tilgængelige teknik (BAT) er beregnet i husdyrgodkendelse.dk. Den samlede BAT beregning fremgår af nedenstående tabel.

|  |
| --- |
|  |
| Den samlede BAT beregning fra husdyrgodkendelse.dk |

I de nye produktionsarealer etableres der staldsystemer med dybstrøelse, hvilket anses for BAT i nye stalde. Det ansøgte overholder derved BAT-krav for ammoniakemissionen.

BAT-beregningen er baseret på nedenstående forudsætning om eksisterende og nye/renoverede staldafsnit.

|  |
| --- |
|  |
| Forudsætning for BAT-beregningen (fra husdyrgodkendelse.dk) |

#### Vurdering af BAT – ammoniak

Det ansøgte overholder BAT-krav for ammoniakemissionen. Det vurderes derfor det at ansøgte lever op til kravet om anvendelse af bedst tilgængelige teknologi for ammoniakemissionen.

## Grænseoverskridende virkninger

Husdyrbruget ligger langt fra den danske grænse og en vurdering af indvirkning på miljøet i en anden stat finder ansøger ikke relevant.

# Supplerende miljøkonsekvensvurderinger

## Andet om befolkningen og menneskers sundhed

Den generelle lovgivning som omfatter produktion af husdyr samt drift af markarealer er løbende under revision og opdateres årligt. Det er således det erhverv i Danmark som er mest reguleret og hvor der konstant er fokus på eventuelle risici.

Den generelle regulering omfatter både befolkningen og menneskers sundhed. Der er således lavet regler for hvor meget og hvordan afgrøder og produktionsdyr må behandles, samt tilbageholdelsestid for hvornår produktet kan sælges. Derudover er der grænseværdier for lugt og støj samt støv for at sikre nærmeste naboer mod en direkte gene ved den daglige drift. Ud over den generelle lovgivning er der branchekodeks for produktion af kød og mælk. Disse kodekser udvider kravet til også at hindre anvendelse af visse typer råvarer, som ikke påviseligt har nogen påvirkning på menneskers sundhed, men som brancheforeningen mener ikke bør indgå i produktionen. Det er typisk bestemte fodermidler og f.eks. begrænset brug af slam som gødning middel.

## Påvirkning af jordarealer, jordbund og vand, luft og klima

##### Jordarealer og jordbund

Husdyrbrugets påvirkning af jordarealer sker primært ved brug af husdyrgødning og bekæmpelsesmidler i markbruget. Reguleringen heraf varetages af generelle regler vedr. anvendelse og udbringningstidspunkter for husdyrgødning og sprøjtemidler, og er derfor ikke beskrevet yderligere her.

Risikoen for påvirkning af jordarealer fra selve anlægget kan primært sættes i forbindelse med opbevaring og håndtering af evt. olier og kemikalier. Dette er nærmere beskrevet i afsnit 2.8.3. og vil derfor ikke blive beskrevet yderligere her. Risikoen for udsivning af gødningsstoffer fra anlægget er minimal, da stalde, gyllerør og gyllebeholdere er udført i tætte og stabile materialer.

Der vurderes ikke at være risiko for erosion forbundet med det ansøgte projekt.

##### Vand herunder grund- og overfladevand

Vandforbrug og mulighederne for at minimere vandforbruget er beskrevet i afsnittet 2.8.5.

Gyllebeholderne kontrolleres regelmæssigt for utætheder og er underlagt beholderkontrol. Gyllebeholderne er placeret mere end 100 meter fra vandløb og søer større end 100 m2.

Bygningsmassen ligger i et område for drikkevandsinteresser, men hverken i indvindingsopland indenfor eller udenfor OSD eller i BNBO. Forurening af grundvand ved en bygningsmasse sker primært ved en punktforurening, som ikke håndteres i kombination med en nedadgående vandstrømning. Indretningen af staldanlægget med lukkede rørføringer og støbt bund vil ikke give anledning til en punktforurening, da konstruktionerne ikke påvirkes mekanisk hvorved der opstår brud. Derudover er der under en støbt bund ingen nedadgående vandstrømning, da det afledes væk fra tagfladen.

Risiko for punktforurening med olie til jord anses generelt for at være minimal. Skulle der forekomme en punktforurening på jordoverfladen kan denne dog nemt håndteres og der er derfor ingen risiko for punktforurening af grundvand.

##### Luft og klima

Forurening af luften sker primært gennem ammoniakfordampning og støv fra produktionen. Disse emner er belyst i afsnit 2.5 (husdyrbrugets ammoniakemission) og 2.7.2 (Støv). Klimaet påvirkes primært gennem energiforbrug og transporter til og fra husdyrbruget. Disse emner er belyst i afsnittet vedr. transporter (2.7.6) og afsnittet vedr. energi (2.8.4).

#### Vurdering

Da stalde, gyllerør og gyllebeholdere er udført i tætte og stabile materialer, vurderes det, at der ved normal drift ikke kan ske udsivning af næringsstoffer fra anlægget. Opbevaring af olie sker desuden på en måde, som reducerer risikoen for forurening af jord og vand.

## Risici for større ulykker eller katastrofer

Sker der uheld der kan medføre alvorlige påvirkninger af natur om miljø vil alarmcentralen straks blive kontaktet. Ligeledes vil kommunens Tekniske Forvaltning efterfølgende blive underrettet.

Derudover vurderes det at den generelle lovgivning har indarbejdet risici for større ulykker og katastrofer, således der ikke sket utilsigtet forurening af det omkringliggende miljø. Det vurderes at brand ikke udgør nogen anden fare for det omkringliggende miljø end hvis det var et parcelhus, da installationerne udgøres af identiske materialer.

Det vurderes således at projektet ikke er sårbart i forhold til ulykker eller større katastrofer.

## Alternative løsninger som ansøger har undersøgt

***Alternativer til nye anlægsdeles placering***

Der er i ansøgningen om dispensation til afstandskravet til vej redegjort for 3 alternative placeringer, som alle 3 er fravalgt.

Der er ikke alternative placeringer for ensilagepladsen på grund af terrænforhold og driftsmæssige forhold.

***0-alternativet***0-alternativet beskriver den situation hvor husdyrbruget kører videre på den eksisterende godkendelse. Den eksisterende godkendelse er låst på antallet af malkekøer og opdræt. En sådan godkendelse vil på et tidspunkt blive utidssvarende, da husdyrbruget har behov for at kunne justere produktionen efter markedet og dyrevelfærdsreglerne, som ændrer sig.

Med en godkendelse efter husdyrbrugslovens §16a gives der mulighed for en anvendelse af staldanlæg og produktionsarealer i en flexmodel. Det giver husdyrbruget mulighed for løbende at justere produktionen mellem dyregrupper. Dette giver mulighed for hurtig omstilling og optimal udnyttelse af produktionsanlægget med lavere omkostninger til følge.

# – Anlægstegning

Et billede, der indeholder kort

Indhold genereret af kunstig intelligens kan være forkert.

Døde dyr

Dieselolie

Affaldscontainer

# – Oversigt over produktionsarealer

Et billede, der indeholder tekst, skærmbillede, Parallel, diagram

Indhold genereret af kunstig intelligens kan være forkert.

Et billede, der indeholder tekst, Parallel, diagram, linje/række

Indhold genereret af kunstig intelligens kan være forkert.




# – Beregning af produktionsareal



# – Transportveje og potentielle genekilder

Et billede, der indeholder kort, tekst

Indhold genereret af kunstig intelligens kan være forkert.



Interne veje

Foderblander

1. [Antal måneder på græs i nudrift - Husdyrvejledningen](https://husdyrvejledning.dk/helpdesk/soeg-i-helpdesksvar/2019/december/antal-maaneder-paa-graes-i-nudrift) [↑](#footnote-ref-2)
2. Antallet af husdyrbrug i nærheden defineres i Husdyrgodkendelsesbekendtgørelsens § 26 stk. 2. [↑](#footnote-ref-3)
3. [Ekstern støj fra virksomheder, VEJ nr. 14018 af 1. november 1984](https://www.retsinformation.dk/eli/retsinfo/1984/14018) [↑](#footnote-ref-4)
4. Se <https://www.arla.dk/om-arla/vores-ansvar/kvalitet-pa-garden/> [↑](#footnote-ref-5)
5. Vandforbruget er beregnet ud fra normtal angivet i håndbog for kvæghold (2015) [↑](#footnote-ref-6)